fi en fi fi et fi fi fi fi fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi es es en es fi fi
Links-golfia keskellä Floridaa - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Teksti Sami Sarpakunnas Tiistaina 28. huhtikuuta 2015
Ei kuulosta uskottavalta, mutta totta se on. Vanhan fosfaattikaivoksen alueelle rakennettu Streamsong on parin viime vuoden aikana kerännyt kehuja ja sen molemmat kentät on rankattu korkealle mm. Golf Digestin listoilla. Millaisia kentät sitten ovat suomalaisin silmin? Kannattaako Streamsongiin lähteä?
Golfkenttiä on Floridassa lähes 1500, joten valinnanvaraa löytyy. Kun kenttiä on jouduttu viime vuosien aikana taloustilanteen vuoksi sulkemaan, niin oli melkoinen yllätys, kun tiedot upouudesta golfkeskuksesta keskellä Floridaa joitain vuosia sitten julkistettiin.
Streamsong Resort sijaitsee Lakelandin lähellä, runsaan puolentoista tunnin ajomatkan päässä sekä Orlandosta että Tampasta. Miamista ajoaikaa kertyy jo useita tunteja.
Paikalle on siis varta vasten lähdettävä, ja ajomatkan vuoksi on myös suositeltavaa viettää yö resortissa ja pelata molemmat kentät.
Streamsong Blue on Golf Digestissä rankattu Floridan yleisölle avoimista kentistä kolmanneksi ja Streamsong Red peräti ykköseksi. Kolmaskin kenttä on Streamsongiin tulossa, rakentaminen alkaa nyt kesällä ja kentän arkkitehti on Rio de Janeiron olympiakentänkin suunnitellut Gil Hanse.
Nykyisten kenttien suunnittelusta ovat vastanneet Bill Coore, Ben Crenshaw ja Tom Doak.
Suomalaisille Irlannin tai Skotlannin links-kentillä kävijöille kentissä on paljon tuttua: kovat ja pitkiä rullia antavat väylät ja nopeat griinit joiden kallistuksia ei aina ole helppo lukea.
Meri tosin puuttuu mutta pikku järviä riittää, ja myös dyynintapaisia kaivausjätteistä tehtyjä maavalleja sekä isoja waste land -alueita.
Kun pelasimme kentät tammikuussa, niin tuuli oli avoimella kentällä ensimmäisenä päivänä hurjaa eikä Streamsong Blue -kentästä tahtonut oikeastaan saada myrskyssä selvää käsitystä.
Startteri kertoi tuulen olleen aikaisin aamulla lähes 20 metriä sekunnissa ja kun avaus lyödään korkealta kukkulalta niin palloa oli vaikea saada pysymään tiin päällä.
Kierros olikin enemmän tuulen kanssa kamppailua, jossa myötätuuleen pelattavat väylät antoivat hetken helpotusta ja myös hurjan pitkiä draiveja, taisin tehdä jopa oman pituusennätykseni.
Seuraavana päivänä tuuli oli tyyntynyt, sää aurinkoinen ja sopivan lämmin: Streamsong Redistä sai nauttia täysillä.
Kenttä tarjosi luontoelämyksen heti ykköstiiltä lähdettäessä: tien ja pikku lammikon välissä torkkui alligaattori, meistä vain vajaan kymmenen metrin päässä.
”He is a real big guy, but he seems to be lazy”, naureskeli startteri.
Kohtuullisen varovasti ohitimme ”ison ja laiskan”, kaikki ryhmästämme tiesivät, että alligaattorit ovat salamannopeita jos niiden rauhaa häiritään. Alligaattorien lisäksi kannattaa varoa käärmeitä.
Red-kenttä tuntuu olevan monien mielestä ehkä miellyttävämpi kuin Blue, se on hieman lyhyempi eivätkä griinit ole aivan niin vaikeita. Eniten pidin molemmissa järven ja joen yli korkealta lyötävistä, melko samanlaisista par kolmosista, joilla myös lyhytlyöntisempi pääsee nauttimaan golfin hienoudesta.
Pallon pysäyttäminen nopeille griineille tuottaa kuitenkin vaikeuksia ellei pysty käyttämään avauksessa kohtuulyhyttä rautaa.
Molemmat kentät olivat tammikuussa aivan loistavassa tikissä, aivan kuin isompaa kisaa varten viritettyjä.
Suomalaisittain Streamsongin ”kävelypolitiikka” ilahduttaa. Tammi-huhtikuussa golfautojen käyttö on kokonaan kielletty ja muinakin aikoina kävelyä suositaan.
”Tärkein syy kävelyyn on se, että haluamme säilyttää kentän huippukunnossa ja ehkäistä golfautojen aiheuttamaa kentän kulumista”, sanoo markkinointijohtaja Thomas Parke.
”Lisäksi kävelykierros antaa golfaajille mahdollisuuden aivan eri tavalla nauttia Streamsongin ainutlaatuisesta luonnosta, ja kohottaahan kävely kuntoakin”, hän täydentää.
Klubitalon ja hieman kauempana sijaitsevan hotellin lisäksi kentälle ei näy muita rakennuksia, pelkkää luontoa, joten ero moniin kenttiin Floridassa on suuri.
Tosin suomalaiselle luonnon keskellä sijaitsevat kentät eivät varsinaisesti ole erikoinen tai uusi kokemus, mutta amerikkalaiset ovat tästä nähtävästi valmiita maksamaan.
Eikä Streamsong ole halpa. Yhden yön yöpyminen kahden hengen huoneessa ja kierros golfia maksaa sesonkiaikana tammi-huhtikuussa 349 dollaria. Pelkkä greenfee kävellen 225 dollaria. Kesäisin hinnat luonnollisesti laskevat.
Streamsong tarjoaa myös caddie-palveluja, eikä caddiekaan ole halpa, suositus on 80–100 dollaria + tipit. Omassa ryhmässämme yksi pelaaja oli varannut caddien, ja täytyy myöntää, että hänen neuvoistaan oli huomattavaa apua koko ryhmälle.
Mikäli Streamsongissa haluaa, silloin kun se on mahdollista, käyttää golfautoa, joutuu auton lisäksi myös maksamaan forecaddiestä – eli aika tyyristä hommaa.
Dollarin vahvistuminen euroon nähden on viime aikoina myös tehnyt Yhdysvalloista huomattavasti kalliimman maan suomalaisturisteille. Tätä kirjoitettaessa dollari ja euro ovat jo lähes tasoissa.
Streamsong on siis kallis, mutta sekä kentät että uusi hotelli ovat korkeatasoisia, ja ellei raha ole esteenä, paikalla kannattaa käydä.
Resort tarjoaa halukkaille myös kalastusta ja savikiekkoammuntaa. Itse ihastuin pimeällä upeasti loistavasta tähtitaivaasta: koska Streamsong todellakin on keskellä ei mitään, niin minkäänlainen valosaaste ei tähtien ihailemista haittaa.
Enpä ole koskaan, missään, sellaista tähtitaivasta nähnyt. Streamsongissa on kuulemma mietitty kaukoputken hankkimista. Suosittelen.
Troia on luontoa, aurinkoa ja liikkumista arvostavan golfarin toivekohde
Englannin kanaalin saarilla golfaria hemmotellaan majesteettisilla maisemilla
Näin pääset pelaamaan St Andrewsin legendaariselle Old Courselle
Nicklaus Design -kenttä vain tunnin päässä Helsingistä
Monipuolinen Pärnu kutsuu golfareita
Makujen, maisemien ja golfin juhlaa Kataloniassa
Gran Kanarian kenttämäärä tippui koronan kourissa yhdellä, mutta jäljelle jäi laatua
Ahvenanmaa on kotimaan ehdoton golfkohde
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oma kommentti Peruuta vastaus
Valtava huumetakavarikko ruotsalaisella golfklubilla – toiminnanjohtajaa epäillään
Mediheal Championshipin voitollaan tähtiluokkaan viime vuonna noussut Matilda Castren puolustaa titteliään Kaliforniassa
Kauden toiseksi viimeiseen LPGA Tourin kilpailuunsa lähtevä Sanna Nuutinen on kääntänyt jo katseensa ensi kauteen: "Kentällä ei ole ollut hauskaa kuukausiin"
Seuraa näitä TrackMan -arvoja talvella harjoitellessasi
DPWT:n kausi lähestyy loppuaan: Korhonen ja Välimäki käynnistävät loppukirin Madridista
Sami Välimäki liittyy Iivo Niskasen ja Kalle Rovanperän kanssa samaan manageritiimiin
"Diesel lämpeni hitaasti", sanoo huippukautta pelaava Ursula Wikström. Mutta kiinnostaako häntä LPGA Tour?
Golfpiste Podcast · #183 – "Diesel lämpeni hitaasti", mutta nyt Ursula Wikström pelaa huipputasolla
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.